钦定古今图书集成/明伦汇编/氏族典/第089卷 > 卢亨嗣
## 钦定古今图书集成/明伦汇编/氏族典/第089卷 > 卢亨嗣

按《金史卢彦伦传》：“彦伦子玑，玑子亨嗣，字继祖，以荫
补阁门祗候、内供奉，调同监平凉府醋务，改同监天
山盐场。丁母忧，服阕，监莱州酒课，累迁监丰州、任丘、
汲县、东平酒务，课最迁白登县令。明昌四年，行六部
差，规措军前粮料，入为典给直长，改西京户籍判官，
历官西京、中都太仓使，中都户籍判官，尚酝署丞。丁”
父忧。大安初，复为典给署丞，兼太子家令。崇庆元年，
迁同知顺天军节度使事。是时，兵兴，征调烦急，亨嗣
以办最，迁定远大将军，入为户部员外郎。贞祐二年，
迁莒州刺史。三年，山东宣抚司讨杨安儿，亨嗣行六
部，兵罢还州。兴定二年，卒。